***สามล้ออาเซียน***

**ภาคผนวก**

*รวบรวมโดย พจพิณ พรมเอี่ยม*

[](http://aseannsp2013.files.wordpress.com/2013/02/191212_aec1_1.jpg)ประเทศสมาชิกอาเซียนมีความคล้ายคลึงกันอยู่หลายด้านทั้งทางสภาพสังคม วัฒนธรรม อาหารการกิน การแต่งกาย รวมถึงวิถีชีวิตของประชาชน และอีกสิ่งหนึ่งที่ชาวอาเซียนมีความคล้ายคลึงกัน คือ ยานพาหนะท้องถิ่น หรือรถสามล้อ ซึ่งเป็นพาหนะสำหรับขนสิ่งของและการเดินทางของประชากรในชุมชนเมือง รถสามล้อสามารถพบเห็นได้โดยทั่วไปในเอเชียตะวันออกเฉียงใต้ อาจจะมีความแตกต่างกันในเรื่องของชื่อ และลักษณะรูปร่าง แต่ที่เหมือนกันเป็นยานพานพาหนะที่มีเพียงสามล้อเหมือนกัน บทความนี้ได้นำเสนอสาระความรู้เกี่ยวกับสามล้อยานพาหนะเพื่อการคมนาคมที่มีความเป็นมายาวนานของประเทศสมาชิกอาเซียน

[](http://www.google.co.th/url?sa=i&rct=j&q=%E0%B8%AA%E0%B8%B2%E0%B8%A1%E0%B8%A5%E0%B9%89%E0%B8%AD&source=images&cd=&cad=rja&docid=KbmE9i6lenz4lM&tbnid=saOluTMlZTpDBM:&ved=0CAUQjRw&url=http://jongjaroentour-carrent.tarad.com/product.detail_834583_th_4150695&ei=QYaZUY6mOYORigfmvIHoDw&psig=AFQjCNHRd_7hSqyvGujFEVQEojEA33WXnw&ust=1369102164304513)**สามล้อประเทศไทย**

[](http://www.google.co.th/url?sa=i&source=images&cd=&cad=rja&docid=xUoNr0He1fNdyM&tbnid=ny1rXskHOxIHZM:&ved=0CAgQjRwwAA&url=http://www.bangkoktourist.com/theme_2/transportation-tuktuk.asp?lang=th&ei=252ZUaDVJ-XQiAfu5IDIBw&psig=AFQjCNEhtjxLG-UeWZZ6uMxd_o16U3cFnQ&ust=1369108315677748)เริ่มต้นจากสามล้อของประเทศไทย ซึ่งมีจุดกำเนิดที่จังหวัดนครราชสีมาเป็นครั้งแรกเมื่อปี พ.ศ. 2476 โดยนาวาอากาศเอก เลื่อน พงษ์โสภณ นำรถลากหรือรถเจ็กมาดัดแปลงร่วมกับจักรยาน ถือเป็นต้นแบบของรถสามล้อที่ใช้รับส่งผู้โดยสาร ต่อมาได้มีการนำสามล้อเครื่องจากประเทศญี่ปุ่นเพื่อใช้ขนส่งแทนกำลังคน และได้มีการดัดแปลงเป็นรถนั่งโดยสาร หรือที่เรียกกันว่า รถตุ๊ก-ตุ๊ก กลายเป็นสามล้อติดเครื่องยนต์ที่นำมาใช้ทดแทนรถสามล้อถีบ ซึ่งถูกห้ามวิ่งในเขตกรุงเทพฯ รถตุ๊ก-ตุ๊กไทยได้รับความนิยมทั้งจากคนไทยและชาวต่างชาติ มีให้บริการทั่วทุกจังหวัดและยังเป็นที่นิยมจนกลายเป็นสัญลักษณ์หนึ่งของการท่องเที่ยวไทย และปัจจุบันประเทศไทยสามารถผลิต รถตุ๊ก-ตุ๊ก ได้เอง และส่งไปจำหน่ายยังต่างประเทศ ในนาม "TUK-TUK" ขณะที่สามล้อถีบซึ่งเป็นสามล้อรูปแบบเดิมแทบจะไม่มีให้เห็นแล้ว

**สามล้อฟิลิปปินส์**

**[](http://www.google.co.th/url?sa=i&rct=j&q=%E0%B8%AA%E0%B8%B2%E0%B8%A1%E0%B8%A5%E0%B9%89%E0%B8%AD%E0%B8%9F%E0%B8%B4%E0%B8%A5%E0%B8%B4%E0%B8%9B%E0%B8%9B%E0%B8%B4%E0%B8%99%E0%B8%AA%E0%B9%8C&source=images&cd=&cad=rja&docid=LEarux3NfJbnpM&tbnid=1lf760s5YDAHtM:&ved=0CAUQjRw&url=http://www.oknation.net/blog/wassanok/page2&ei=PoiZUcSOFuyTiAeTxIGQBQ&psig=AFQjCNGNdQAoERNpMquY9IVES4IpN45QFw&ust=1369102769612355)**[](http://www.google.co.th/url?sa=i&rct=j&q=%E0%B8%AA%E0%B8%B2%E0%B8%A1%E0%B8%A5%E0%B9%89%E0%B8%AD%E0%B8%9F%E0%B8%B4%E0%B8%A5%E0%B8%B4%E0%B8%9B%E0%B8%9B%E0%B8%B4%E0%B8%99%E0%B8%AA%E0%B9%8C&source=images&cd=&cad=rja&docid=nUu5iaYtLFevuM&tbnid=zvS1woedpMtZYM:&ved=0CAUQjRw&url=http://www.prd.go.th/ewt/ewt/aseanthai/ewt_news.php?nid=409&filename=index_2&ei=iIiZUZOHCaT8iAeGlICYAg&psig=AFQjCNGNdQAoERNpMquY9IVES4IpN45QFw&ust=1369102769612355) รถสามล้อฟิลิปปินส์ รู้จักกันในชื่อ "แท้ทลอง วีเล้อ” (Tatlong-wiler) นับเป็นอีกประเทศหนึ่งที่นิยมใช้รถสามล้อในการเดินทางกันแพร่หลาย ปัจจุบันมีอยู่มากถึง 3.5 ล้านคันทั่วประเทศ และเนื่องจากใช้น้ำมันเป็นเชื้อเพลิงจึงก่อให้เกิดปัญหาด้านมลพิษในเขตเมือง ปัจจุบันฟิลิปปินส์ได้มีการแก้ปัญหาด้วยการพัฒนาและผลิตเป็นรถสามล้อไฟฟ้าในชื่อ “e-trikes” (อี-ไตรเกส) ออกมาให้บริการทดแทนรถสามล้อเครื่องที่ใช้น้ำมันเป็นเชื้อเพลิง เพื่อลดปัญหาด้านมลพิษ e-trikes เป็นรถสามล้อเครื่องที่ใช้พลังงานจากแบตเตอรี่ลิเธียม-ไอออน สามารถนำกลับมาชาร์จใหม่ได้และช่วยลดมลพิษในระยะยาว โดยโครงการนี้ใช้งบประมาณทั้งสิ้น 500 ล้านดอลลาร์สหรัฐ หรือประมาณ 15,000 ล้านบาท ปัจจุบันผลิตออกมาให้บริการประชาชนในกรุงมะนิลาแล้วจำนวน 20,000 คัน โดยฟิลิปปินส์มีเป้าหมายในการผลิต e-trikes จำนวน 100,000 คัน เพื่อใช้ในพื้นที่ตามตรอกซอกซอยซึ่งรถโดยสารสาธารณะเข้าไปไม่ถึง นับว่าเป็นอีกทางออกหนึ่งสำหรับการคมนาคมในกรุงมะนิลา

**สามล้อกัมพูชา**

[](http://www.dek-d.com/content/studyabroad/31472/)[](http://www.google.co.th/url?sa=i&rct=j&q=%E0%B8%AA%E0%B8%B2%E0%B8%A1%E0%B8%A5%E0%B9%89%E0%B8%AD%E0%B8%81%E0%B8%B1%E0%B8%A1%E0%B8%9E%E0%B8%B9%E0%B8%8A%E0%B8%B2&source=images&cd=&cad=rja&docid=qqVmT606tlDWgM&tbnid=jPeJNddQod5yTM:&ved=0CAUQjRw&url=http://www.manager.co.th/IndoChina/ViewNews.aspx?NewsID=9520000005841&TabID=3&&ei=v5iZUanHGauTiQeX9oDABg&bvm=bv.46751780,d.aGc&psig=AFQjCNFdMCxSUrGWZGPC9xs6RWUmeiMTng&ust=1369106964137950) กัมพูชามีสามล้อ เรียกว่า “ซิโคล่” (Cyclo) คนขับจะนั่งอยู่ด้านหลังสูงเหนือส่วนที่นั่งผู้โดยสาร ปัจจุบันไม่เป็นที่นิยมนัก เหลือเพียงการรณรงค์ให้ใช้ในการท่องเที่ยวตามเมืองใหญ่เท่านั้น

**สามล้อสิงคโปร์**

[](http://www.dek-d.com/content/studyabroad/31472/) สามล้อของสิงคโปร์ เรียกว่า “trishaws” หรือ "ซาน ลู่ เชอ” เป็นวิธีการขนส่งที่ใช้กันทั่วไปในสิงคโปร์ยุคก่อน มีต้นแบบมาจากรถสามล้อถีบ หรือ "รถลาก" ที่ใช้กันในเมืองเซี่ยงไฮ้ในยุค 1880 สามล้อถีบมีขึ้นครั้งแรกในสิงคโปร์ในทศวรรษที่ 1940 ปัจจุบันชาวสิงคโปร์ไม่นิยมใช้บริการนัก แต่ยังมีให้บริการเพื่อเป็นทางเลือกหนึ่งสำหรับนักท่องเที่ยว โดยนิยมจัดเป็นทัวร์สามล้อชมเมือง

[](http://www.dek-d.com/content/studyabroad/31472/)**สามล้อเวียดนาม**

 เวียดนามมีสามล้อถีบชื่อ “แซบาแบ้ง” หรือที่นิยมเรียกว่า ซิโคล่ (Cyclo) สามล้อเวียดนามมีความแข็งแรงมากสามารถบรรทุกของหนักได้ ปัจจุบันนำมาใช้งานในลักษณะเพื่อการท่องเที่ยวชมเมืองเท่านั้น

**สามล้อมาเลเซีย**

สามล้อมาเลเซียมีชื่อเรียกว่า “ทริสสิกัลป์” (Trisikal) ผู้โดยสารจะนั่งด้านหน้า ส่วนคนขับจะอยู่ด้านหลัง พบเห็นได้ตามเมืองเก่าอย่างปีนัง และยังมีสามล้อถีบ ที่เรียกว่า "Trishaws/Tricycle Rickshaw” แบบสามล้อถีบของไทย แต่จะโดดเด่นกว่าด้วยการประดับประดาดอกไม้พลาสติกสีสดใส ตามใจคนถีบ คอยพานักท่องเที่ยวชมเมืองมะละกา

[](http://www.google.co.th/url?sa=i&rct=j&q=%E0%B8%AA%E0%B8%B2%E0%B8%A1%E0%B8%A5%E0%B9%89%E0%B8%AD%E0%B8%A5%E0%B8%B2%E0%B8%A7&source=images&cd=&cad=rja&docid=ydVuZk8VVjy_mM&tbnid=isu9o0KL3RGp8M:&ved=0CAUQjRw&url=http://www.panoramio.com/photo/43827538&ei=-5mZUeCsJ9GviQfdj4Eo&bvm=bv.46751780,d.aGc&psig=AFQjCNFaJ88ht94NrAi0l3angWWuUi8Ckw&ust=1369107265147660)**สามล้อลาว**

สามล้อลาว หรือภาษาลาวเรียกว่า "สามล่อ” หรือที่ชาวบ้านนิยมเรียกกันว่า "สามล้อน้อย” มีลักษณะเหมือนกับรถตุ๊ก-ตุ๊ก ของไทย ชาวลาวนิยมใช้ขนสิ่งของและเพื่อการเดินทางในชุมชนเมืองสามารถพบเห็นได้ทั่วไปในประเทศลาว

[](http://www.google.co.th/url?sa=i&rct=j&q=%E0%B8%AA%E0%B8%B2%E0%B8%A1%E0%B8%A5%E0%B9%89%E0%B8%AD%E0%B8%9E%E0%B8%A1%E0%B9%88%E0%B8%B2&source=images&cd=&cad=rja&docid=MKGAOG7GPFLjDM&tbnid=-rZA1QMQCdGxoM:&ved=0CAUQjRw&url=http://www.diaryclub.com/blog/ketkaew/20121214/%E0%B8%9E%E0%B8%A1%E0%B9%88%E0%B8%B2-%E0%B8%9A%E0%B9%89%E0%B8%B2%E0%B9%84%E0%B8%9B%E0%B9%81%E0%B8%A5%E0%B9%89%E0%B8%A7-Mondalay-%E0%B8%8A%E0%B8%B5%E0%B8%A7%E0%B8%B4%E0%B8%95%E0%B8%9B%E0%B8%A3%E0%B8%B0%E0%B8%88%E0%B8%B3%E0%B8%A7%E0%B8%B1%E0%B8%99.php&ei=bJ6ZUahyx9GIB9KlgcgL&bvm=bv.46751780,d.aGc&psig=AFQjCNFghnKGfVAyMv3IFmo2Gha2PBzABA&ust=1369108427492866)**สามล้อพม่า**

สามล้อพม่า เรียกว่า "ตงเบงชานเย่” หรือ "ไซก้า” (Saika) ในภาษาพม่า ซึ่งมาจากคำว่า "Side Car” ที่แปลว่า สามล้อนั่งข้าง คนถีบจะอยู่ด้านซ้ายและผู้โดยสารอยู่อีกข้างหรือตรงกลาง สามล้อพม่าอาจจะไม่เป็นที่นิยมมากนัก เนื่องจากชาวพม่าส่วนใหญ่มีรถจักรยานส่วนตัวใช้กันอยู่แล้ว แต่ก็สามารถพบเห็นได้ตามแหล่งท่องเที่ยวต่าง ๆ

[](http://www.google.co.th/imgres?q=%E0%B8%AA%E0%B8%B2%E0%B8%A1%E0%B8%A5%E0%B9%89%E0%B8%AD%E0%B8%AD%E0%B8%B4%E0%B8%99%E0%B9%82%E0%B8%94%E0%B8%99%E0%B8%B5%E0%B9%80%E0%B8%8B%E0%B8%B5%E0%B8%A2&sa=X&hl=th&biw=1280&bih=608&tbm=isch&tbnid=89scrHAp1NdKiM:&imgrefurl=http://www.bloggang.com/viewblog.php?id=please-peace&date=08-01-2011&group=1&gblog=5&docid=0JShmpKAM13R0M&imgurl=http://www.bloggang.com/data/please-peace/picture/1294503022.jpg&w=510&h=385&ei=C5uZUfOaLMuRiQeB1YGgBw&zoom=1&ved=1t:3588,r:12,s:0,i:116&iact=rc&dur=2946&page=1&tbnh=180&tbnw=242&start=0&ndsp=15&tx=124&ty=86)**อินโดนีเซีย**

อินโดนีเซีย มีสามล้อที่ยังใช้งานกันทั่วไป เรียกว่า “เบจะก์” (Becak) มาจากภาษาฮ๊กเกี้ยน Be chia ที่แปลว่ารถม้า เป็นรถจักรยานและปรับแต่งให้สามารถโดยสารได้ มีทั้งประเภทที่มีคนขับอยู่ด้านหลัง และที่มีคนขับอยู่ด้านข้าง มีทั้งแบบใช้เแรงคนถีบ และใช้เครื่องยนต์โดยทั่วไป Becak สามารถให้ผู้โดยสารนั่งได้ 1 หรือ 2 คน

สำหรับ becak ที่เป็นลักษณะสามล้อถีบเคยเป็นรถคู่บ้านคู่เมืองของกรุงจาการ์ตา จนกระทั่งในปี พ.ศ. 2537 ทางการสั่งห้ามไม่ให้เบจะก์วิ่งในจาการ์ตาเนื่องจากทำให้รถติด แต่ยานพาหนะชนิดนี้ยังคงได้รับความนิยมในเมืองอื่นๆ โดยเฉพาะอย่างยิ่งเมืองยอกยาการ์ตาศูนย์กลางทางศิลปวัฒนธรรมชวา ซึ่งกำลังสนับสนุนให้เบจะก์เป็นสัญลักษณ์การท่องเที่ยวของเมือง เนื่องจากเบจะก์ในยอกยาการ์ตาถือเป็นระบบขนส่งดั้งเดิมที่มีประวัติมายาวนาน อีกทั้งยังเป็นที่นิยมในหมู่นักท่องเที่ยวต่างชาติ เนื่องจากเมืองมีขนาดไม่ใหญ่สามารถนั่งเบจะก์เที่ยวชมทั่วเมืองได้ในราคาย่อมเยา และที่สำคัญ คือ ทางการอินโดนีเซียเตรียมที่จะเสนอให้เบจะก์เป็นมรดกโลกทางวัฒนธรรมอีกด้วย

**สามล้อบรูไน**

บรูไนเป็นประเทศเดียวที่ไม่มีบันทึกการใช้สามล้อเป็นยานพาหนะ

รถสามล้อถือเป็นสัญลักษณ์หนึ่งของชาวอาเซียนที่มีประวัติการใช้มายาวนาน บางประเทศอาจได้รับความนิยมน้อยในขณะที่บางประเทศพยายามอนุรักษ์สามล้อ โดยนำมาใช้เพื่อการส่งเสริมการท่องเที่ยวของประเทศ และเมื่อปี พ.ศ. 2554 สามล้อได้ถูกนำมาใช้เพื่อแสดงถึงความเชื่อมกันของอาเซียน โดยสำนักเลขาธิการอาเซียนได้จัดการแข่งขันรถสามล้อ หรือ ตุ๊ก-ตุ๊กแรลลี่ เพื่อส่งเสริมนโยบายสร้างความสัมพันธ์แบบรวมกลุ่มในชาติสมาชิกอาเซียน โดยเป็นการแข่งขันแรลลี่ระยะทางไกลจากกรุงจาการ์ต้า เมืองหลวงของอินโดนีเซีย มาสิ้นสุดที่กรุงเทพมหานคร ระยะทาง 3,000 กิโลเมตร สามล้อจึงนับยานพาหนะที่สะท้อนถึงความเป็นชาวอาเซียนได้เป็นอย่างดี

**บรรณานุกรม**

KERO  **“สามล้อถือเป็นยานพาหนะท้องถิ่นทุกประเทศของอาเซียน,**” [ออนไลน์]. แหล่งที่มา

: <http://www.uasean.com/kerobow01/363>. (20 พฤษภาคม 2556)

**“ขบวนสามล้ออาเซียนมุ่งหน้ากรุงเทพฯ ระดมเงินเข้าการกุศล,”**  [ออนไลน์]. แหล่งที่มา : http://www.mcot.net/

site/content?id=4ff674350b01dabf3c03597e. (20 พฤษภาคม 2556)

ศูนย์ข้อมูลข่าวสารอาเซียน. “**สามล้อยานพาหนะท้องถิ่นของประเทศอาเซียน,”** [ออนไลน์]. แหล่งที่มา :

http://www.prd.go.th/ ewt/ewt/aseanthai/ewt\_news.php?nid=409&filename=index\_2

(20 พฤษภาคม 2556)